cyanic-selkie/wikianc huggingface dataset:
Ժամանակ
Ժամանակը որպես սոցիալական կյանքի չափողականություն
Հասարակական բոլոր երևույթները կատարվում են ժամանակի մեջ, տեղի ունենում ակնթարթորեն կամ շարունակվում որոշակի ժամանակահատված։ Ոչ մի հասարակական երևույթ չի կարող լինել բացարձակ մեկուսացված, առանձին։ Ցանկացած երևույթ ինչ-որ ձևով կապված է ուրիշների հետ։ Այդ կապի ձևերից մեկը իրար հետևից տեղի ունեցող երևույթների հաջորդականությունն է։ Այսպիսի հաջորդականություններն առկա են հասարակական կյանքի բոլոր մակարդակներում։ Օրինակ՝ պատմական մակրոմասշտաբում պատերազմից հետո սկսվում է կապիտուլացիա, այնուհետև կնքվում խաղաղության պայմանագիր, և սկսվում է պատերազմից հետո կործանվածի վերականգնում։ Առանձին մարդու կենսագրական մասշտաբում վաղ մանկությանը հաջորդում է դպրոցական տարիքը, այնուհետև համալսարան, աշխատանք, ապա անցում կենսաթոշակի։ Ամուսնությանն ու ընտանիքի ստեղծմանը հաջորդում է երեխաների ծնունդը, նրանց դաստիարակությունը, մեծ աշխարհ մտնելը։ Ցանկացած այսպիսի օրինակում, եթե մենք ընտրում ենք որևէ առանձին երևույթ, ապա այն համարվում է որոշակի հաջորդականության մեջ օղակ, որևէ գործընթացի տարր, այն կլինի երևույթ, որը տեղի է ունենում ինչ-որ՝ առավել վաղ տեղի ունեցածից հետո, և նախորդում է իրադարձությունների, որոնք տեղի կունենան ավելի ուշ։ Այսինքն՝ ցանկացած երևույթ տեղի է ունենում ժամանակի ինչ-որ պահի, ունի իր լոկալիզացիան ժամանակային հաջորդականության մեջ՝ նախորդող և հաջորդող իրադարձությունների արանքում։
Ավելին, ցանկացած հասարակական երևույթ կամ իրադարձություն իրացվում է ոչ միայն որոշակի հաջորդականության ներսում, այլ ինքը նույնպես ներառում է որոշակի հաջորդականություն։ Բանն այն է, որ նույնիսկ ամենակարճատև իրադարձությունը շարունակվում է որոշակի ժամանակահատված՝ իրենից ներկայացնելով բարդ հաջորդականություն։ Ցանկացած հասարակական երևույթ պահանջում է որոշակի ժամանակահատված, որի ընթացքում այն կատարվում է։
Միայն մեր տեսանկյունից է կախված ՝ կդիտարկենք մենք այս կամ այն երևույթը՝ որպես մեկը՝ լոկալիզացված որոշակի հաջորդականության մեջ կամ որպես երևույթների նոր հաջորդականություն, որը կայանում է հենց ինքն իր մեջ։ Այն, ինչը մի հեռանկարում իրենից ներկայացնում է կարճ էպիզոդ, մեկ ուրիշում՝ կարող է հադես գալ որպես շարունակական գործընթաց. Ճակատամարտը էպիզոդ է զինվորական հրամանատարի համար, բայց ոչ զինվորների համար։
Այսպիսով, չկան ժամանակից դուրս հասարակական երևույթներ։ Հաջորդականություն և շարունակականություն. ահա հասարակական երևույթների երկու ֆունդամենտալ առանձնահատկությունները։
Երրորդ առանձնահատկությունը «ժամանակի ընթացքն է»՝ զգացում, որ այն գնում է, չի կարող կանգ առնել։ Ինչ էլ, որ մենք անենք կամ չանենք, փոփոխություններն ու գործընթացներն անընդհատորեն տեղի են ունենում մեր շուրջը, մեզ մնում է միայն հասցնել նրանց հետևից։ Մեր պասիվությունը կամ անգործությունը մեզ չեն փրկի «ժամանակի ընթացքից», քանի որ տարբեր իրադարձություններ, երևույթներ մեր շրջապատող աշխարհում և հասարակության մեջ տեղի են ունենում մեզանից անկախ, և մենք չենք կարող նույնիսկ մեզ մեկուսացնել նրանցից։ Այսպես օրինակ, հասարակական չափման մեջ, մենք կարող ենք չունենալ վարորդական իրավունք, համակարգչից չկարողանանաք օգտվել, չսովորել օտա լեզուներ, բայց մենք այսպես, թե այնպես հայտնվում ենք մեքենայական քաղաքակրթության կենտրոնում, համացանցի դարաշրջանում, գլոբալիզացիայի գործընթացում։
Չորրորդ առանձնահատկությունը ժամանակային փուլերի անդառնալիությունն է՝ շարժում միայն մեկ ուղղությամբ։ «Այն, ինչ տեղի է ունեցել, հետ չես վերադարձնի»։ Այն, ինչ մենք իմացել ենք, ինչում համոզվել ենք, ինչի մասին մտածել ենք, կմնա մեր փորձում, հիշողության մեջ։ Մարդը չի կարող երիտասարդանալ, նա ժամանակի ընթացքում միայն մեծանում է, յուրաքանրյուրիս առաջ ապագան է և յուրաքանչյուրիս սպասում է մահը։
Այստեղից էլ բխում է հինգերորդ առանձնահատկությունը. անցյալի, ներկայի և ապագայի միջև տարբերությունը. այսինքն՝ այն, ինչ կատարվել է, կատարվում է հիմա և կատարվելու է։ Մարդկանց համար անցյալն այն է, ինչ պահպանվում է նրանց հիշողության մեջ, գրավոր խոսքում, պատմվածքներում։ Ներկան այս պահի փորձն է։ Ապագան երևակայության, ֆանտազիաների, պլանների օբյեկտն է։ Անցյալի վրա մենք ազդեցություն թողնել չենք կարող, պատմությունը փոխել չի կարելի, թեև բնականաբար մենք կարող ենք տարբեր պատմություններ՝ ըստ մեր ընտրության, անցյալի իրադարձությունների նկատմամբ մեր վերաբերմունքի։ Ներկան այն բանի արդյունքն է, ինչ մենք անում ենք հիմա, միասին, ինչ մեզանից յուրաքանչյուրը մտածում է և նախաձեռնում։ Ապագայի վրա մենք ունենք միայն պոտենցիալ ազդեցություն, քանի որ այն, թե ինչպիսի հնարավոր սցենարներ կիրացվեն ապագայում, կախված է նրանից, թե ինչպիսի գործողություններ կնախաձեռնենք մենք ինքներս և նրանից, թե ինչպիսի գործողություններ կնախաձեռնեն ուրիշները, իսկ դա «այսօր» հայտնի չէ։
Վեցերորդ առանջնահատկությունը ժամանակի 3 ոլորտների՝ անցյալի, ներկայի, ապագայի միջև անցման անընդհատությունն է։ Այն, ինչ ներկա է, դառնում է անցյալ, իսկ այն, ինչ ապագա է դառնում է ներկա։ Ապագան անխուսափելիորն դառնում է ներկա, իսկ ներկան՝ անցյալ։
Որպես սոցիալական կյանքի պարտադիր չափ՝ «ժամանակ» հասկացությունն առավել ասոցացվում է սոցիալական փոփոխությունների հետ։ Ժամանակը սոցիալական փոփոխությունների հիմնական, որոշիչ գործոնն է։ Սոցիալական փոփոխությունները բնութագրվում են որպես հասարակության երկու վիճակների միջև տարբերություն ժամանակի մեջ. այսինքն՝ որպես տարբերություն այն բանի միջև, ինչ եղել է նախկինում, և հետո ինչ է դարձել։ Հասարակության մեջ փոփոխություններ տեղի են ունենում միշտ. ժամանակի յուրաքանչյուր պահին հասարակությունը տարբեր է։
Քանակական և որակական ժամանակ
Հասարակական և երևույթների և իրադարձությունների նկատմամբ ժամանակը հանդես է գալիս 2 ասպեկտով՝ քանակական և որակական։ Քանակական ժամանակն իրադարձությունների և գործընթացների չափման արտաքին սանդղակն է, որը որոշակի կարգավորվածություն է մտցնում նրանց քաոսային և սպոնտան զարգացման մեջ։ Այն նպաստում է սոցիալական կյանքում լավ կողմնորոշմանը և տարբեր գործողությունների կոորդինացմանը։ Սա պայմանական ժամանակ է, որը չափվում է դրա համար նախատեսված հատուկ գործիքներով՝ ժամացույց, օրացույց։ Հենց նրանց միջոցով է հնարավոր դառնում երևույթների ժամանակային լոկալիզացիան և նրանց կոորդինացիան ժամանակի մեջ։
Համալսարանում, օրինակ, դասախոսություններ կարդալ հնարավոր չէ, եթե դասախոսներն ու ուսանողները չհանդիպեն միջնույն, նախատեսված ժամանակում, տվյալ լսարանում։ Ժամանակակից հասարակության մեջ ոչ մի խումբ, ոչ մի կազմակերպություն չի կարող գոյություն ունենալ առանց ժամանակային չափման։
Բոլոր դեպքերում, այստեղ խոսք է գնում արտաքին ժամանակի մասին, քանի որ երևույթներն ու իրադարձությունները հաստատաված են կոնվենցիոնալ շրջանակներում, փոխադարձ համաձայնության հիման վրա, այլ ոչ թե բխում է հենց երևույթների էությունից։ Ժամացույցին նայելով՝ մենք ճանաչում ենք թիվը, որի հիման վրա դատում, թե ինչքան ժամանակ է մնացել մինչև աշխատանքի վերջ՝ անկախ այն բանից, թե ինչքան ենք հոգնել, աշխատանքի որ մասն ենք արել և ինչ է մնացել անելու։ Մենք նայում ենք օրացույցին և իմանում, որ գարուն է, նույնիսկ եթե դրսում ձյուն է տեղում։
Միանգամայն ուրիշ է ներքին կամ որակական ժամանակը։ Բանն այն է, որ որոշակի երևույթներ, իրադարձություններ և գործընթացներ կարող են ունենալ իրենց հատուկ ժամանակային հատկանիշներ։ Ժամանակն այս դեպքում դառնում է նրանց օնտոլոգիական գիծը։ Եթե նախորդ դեպքում մենք խոսում էինք ժամանակի մեջ տեղի ունեցող իրադարձությունների մասին, ապա այժմ՝ «իրադարձությունների մեջ ներառված ժամանակի մասին»։
Ժամացույցով կամ օրացույցով չափվող քանակական ժամանակը ոչ միայ վերաբերում է հասարակական երևույթներին, այլև ծառայում է աստղագիտական, ֆիզիկական երևույթների, քիմիական ռեակցիաների կամ կենսաբանական գործընթացների չափման համար։ Բայց որակական ժամանակը միանման չէ իրականության տարբեր ոլորտներում։ Հասարակական երևույթների ժամանակային, օնտոլոգիական առանձնահատկությունները վերլուծելիս մենք խոսում ենք արդեն սոցիալական ժամանակի մասին։
Հասարակական գործընթացները և իրադարձությւոնները բնութագրվում են հետևյալ ժամանակային առանձնահատկություններով, որոնց հիման վրա էլ տարբերվում են իրարից.
Ժամանակը հասարակական գիտակցության և մշակույթի մեջ
Որպես սոցիալական կյանքի համընդհանուր և կարևորագույն գործոն՝ ժամանակը պետք է արտացոլվի գիտակցության մեջ՝ մտածողության մեջ, դրդապատճառներում, դիրքորոշումներում, որոնցով ղեկավարվում են մարդիկ։ Ժամանակի զգացողությունն, անկասկած, ունիվերսալ երևույթ է։ Սակայն մարդիկ խիստ տարբերվում են «ժամանակի զգացմամբ», ժամանակի պահը որոշելու ընդունակությամբ, այն զգացմամբ, թե ինչքան ժամանակ է անհրաժեշտ այս կամ այն խնդրի լուծման համար։ Որոշ մարդիկ բացառապես պունկտուալ են, որոշներն անխուսափելիորեն ուշանում են։ Որոշ մարդիկ «ունեն ժամանակ», ուրիշների համար այն չի հերիքում։ Ասվածը վերաբերում է ժամանակի հոգեբանության անհատական տարբերություններին։
Սոցիոլոգների համար առվել մեծ հետաքրքրություն են ներկայացնում հասարակությունների միջև տարբերություններն՝ ըստ ժամանակի մշակութային արտացոլման։
Բայց «ժամանակային պրոֆիլները» վերաբերում են ոչ միայն հասարակություններին։ Կան մասնագիտություններ, որոնցում ժամանակի ճշգրտությունը կարևոր է, օրինակ՝ օդաչու, մարզիկներ, որոնք մարզվում են տարիներ նոր ռեկորդներ սահմանելու համար։ Կան այնպիսի մասնագիտություններ, որոնցում մարդիկ ավելի ազատ են կազմակերպում ժամանակը, օրինակ դերասանները։ Կան այնպիսի մասնագիտություններ, որոնցում առավել մեծ նշանակություն ունի աշխատանքի ինտենսիվությունը, օրինակ՝ բժիշկներ, իրավաբաններ։ Նույնիս առօրյա դիտարկումների արդյունքում կարելի է ասել, որ ժամանակը տարբեր կերպ է ընթանում տարբեր կազմակերպություններում՝ հիվանդանոցներ, բանտեր։
Իսկ ինչու՞մն է կայանում Տտարբեր հասարակություններում ժամանակային պրոֆիլների մշակութային տարբերությունների պայմանավորվածությունը։ Առաջին հերթին, ժամանակի կարևորության գիտակցումն է, նրա ընթացքի զգացումը, ճշգրտության, պունկտուալության պահանջները։
Երկրորդ՝ մշակույթը կարծես թե մարդկանց պարտադրում է ժամանակի մասին պատկերացում՝ հենց ցիկլիկության և գծայնության մասին։ Ժամանակի կոնցեպցիան նախնադարյան հասարակությունում ցիկլիկ էր՝ համաձայնեցված բնության ռիթմի հետ։ Ժամանակի գծային կոնցեպցիան քրիստոնեության պրոդուկտ է, որը ներմուծեց ապագակյի գաղափարը՝ նրա նպատակը դարձնելով փրկությունն ու ապաշխարումը։ Ներկային հասարակության մեջ իշխում է ժամանակի ցիկլիկ և գծային կոնցեպցիաների յուրահատուկ համադրությունը։
Երրորդ ասպեկտը անցյալի, ներկայի կամ ապագայի շեշտադրումն է։ Այստեղ խոսք է գնում տվյալ հասարակության մեջ ժամանակայի կողմնորոշիչների մասին։ Կան հասարակություններ, որոնք խորապես ապրում են անցյալով, կոիլտիվացնում ավանդույթներ, մեծ նշանակություն տալիս հուշարձաններին։ Կան հասարակություններ, որոնք կողմնորոշված են դեպի ապագան, օրինակ ամերիկյան, ավստրալիական հասարակությունները։
Կան սոցիալական խմբեր, որոնք ապրում են ներկայի կողմոնրոշմամբ։ Նրանք ապրում են «այսօրվա» օրով՝ դաս չքաղելով անցյալից և չուղղվելով դեպի ապագա (մարգինալ խմբեր, գործազուրկներ, անօթևաններ, ֆինանսական էլիտա)։
Չորրորդ առանձնահատկությունը դրսևորվում է ապագայի մասին պատկերացումներում։ Մի խմբի, հասարակության համար ապագան այն է, ինչ ինքն իրենով կգա։ Դրա համար պետք է ենթարկվել ճակատագրին և սպասել նրան, ինչ կլինի։ Մյուս խումբը ընդունում է այն տեսակետը, որ ապագան պրոյեկտ է, այն ակտիվ ձևավորման առարկա է։
Հինգերորդ տարբերությունը վերաբերում է հակադիր արժեհամակարգերին՝ ուղղված փոփոխություններին, նորամուծությունների, կամ ընդհակառակը՝ անընդհատությանը, անփոփոխայնությանը։ Այս ընդհանուր առաջընթացային կամ կոնսերվատիվ կողմնորոշումն արտացոլվում է ժամանակի նկատմամբ վերաբերմունքում։ Առաջընթացային մարդկանց համար ժամանակը արժեք է, իսկ կոնսերվատիվ մարդկանց համար՝ սպառնալիք։
Ժամանակի սոցիոմշակութային կառավարումը էական տարբերություններ է մտցնում այնպիսի հասկացությունների միջև, ինչպիսիք են աշխատանքի ժամանակ, ընդմիջման ժամանակ, տոներ, ուսումնական և արձակուրդների ժամանակ, որոնց սահմանաները տարբեր հասարակություններում խիստ տարբեր է։ Եվ ինչպես շատ սոցիալական փաստեր, դրանք ուժեղ ազդեցություն են թողնում հասարակության անդամների վրա՝ դրդելով որոշակի վարքի (օրինակ՝ Իտալիայուն ընդունված չէ ընթրել երեկոյան ժամը 8-ից շուտ, որովհետև այդ ժամանակ են բացվում ռեստորանները։
Ժամանակի սոցիալական ֆունկցիաներ
Հասարակության մեջ ժամանակը կատարում է կարևորագույն ֆունկցիաներ։ Դրանք ունեն ունիվերսալ բնույթ, թեև դրանց կշիռ տարբեր է պատմական տարբեր փոփոխություններում, ինչը բխում է հասարակության անընդհատ բարդացումից։
(Երեխան պետք է դպրոց գնա համապատասխան տարիքում)։ Այս դեպքում ժամացույցն ու օրացույցը խիստ անհրաժեշտ են։
Բոլոր այս ֆունկցիաների նշանակությունը փոխվում է պատմականորեն՝ սոցիալական կյանքի զարգացմանը զուգահեռ։ Ժամանակակից հասարակության մեջ ժամանակը կոլեկտիվ կյանքի գլխավոր կարգավորիչն է, կազմակերպողը, կոորդինավորողը։ Ժամանակը դառնում է ինքնուրույն կապիտալ, ինքնարժեք, որը կարելի է օգտագործել, գնել։ Ժամանակը չափվում է տարբեր փոխարժեքներով, գնալով ավելի է խորանում սոցիալական ժամանակի և անհատական ժամանակի միջև տարբերությունը։
Արտաքին հղումներ
Կատեգորիա:Ֆիզիկական մեծություններ Կատեգորիա:Ժամանակ Կատեգորիա:Փիլիսոփայական տերմինաբանություն Կատեգորիա:Ֆիզիկայի հիմնարար հասկացություններ Կատեգորիա:Մետաֆիզիկայի հասկացություններ Կատեգորիա:Գոյաբանություն
Նովայա Իվանովկա (գյուղ, Իզյումի շրջան)
Նովայա Իվանովկա (Нова Іванівка), գյուղ Ուկրաինայի Խարկովի մարզի Իզյումի շրջանում։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր
Իգլովաշ
Իգլովաշ (Игловаш), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեզեն գետի ձախ ափին՝ 70 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Բանքալար (փողոց)
Բանքալար քադդեսի (Bankalar Caddesi, բառացի «Բանկային փողոց»), փողոց Ստամբուլի պատմական Քարաքոյ թաղամասում։ Բանքալար փողոցը եղել է Օսմանյան կայսրության ֆինանսական կենտրոնը։ Այստեղ են եղել բանկերի կենտրոնակայանները, ֆինանսական ինստիտուտները, ապահովագրական ընկերությունները, ներառյալ նաև Բանկ Օտոմանը և Օսմանյան ֆոնդային բորսան։ Այս կառույցները մինչ օրս օգտագործվում են որպես թուրքական բանկերի և այլ ֆինանսական կառույցների կենտրոնակայաններ ։ Բանքալար փողոցը եղել է Ստամբուլի ֆինանսական կենտրոնը, ընդհուպ մինչև 1990-ական թվականների սկիզբը, երբ թուրքական բանկերի մեծ մասը տեղափոխվեցին Լևենտ և Մասլաք թաղամասերը։ 1995 թվականին, Ստամբուլի ֆոնդային բորսան տեղափոխվեց Սարըյեր շրջան։
Տեսարժան վայրեր
Փողոցի արևելյան հատվածում է գտնվում Թյունելի հարավային կայարանը։ Կամոնդո աստիճանը, որը հանդիսանում է նեոբարոկկո և վաղ մոդեռն ոճի խառնուրդ, նույնպես գտնվում է Բանքալար փողոցում։ Կառուցվել է բանկիր Աբրահամ Կամոնդոյի ֆինանսավորմամբ ։ Աստիճանները տանում են դեպի պատմական Ռույե Կամոնդո (ներկայումս՝ Բանքեր Սոքաք) և Kart Çınar Sokak (Բանքեր Սոքաքի արևմտյան շարունակությունը), որտեղ գտնվում են ջենովական Պալացցո դել Կոմունեի ավերակների (Palazzo del Comune, 1316 թվական), որը կառուցվել է Մոնտանո դե Մարինսոմի կողմից։ Դեպի արևմուտք գտնվում է Պոդեսթա Գալաթան, որի հարևանությամբ էլ գտնվում է Բերեքեթ Խանի շենքը։
Արտաքին հղումներ
Կատեգորիա:Ստամբուլի փողոցներ Կատեգորիա:Բեյօղլու
Կարլ Բրանդտ
Կարլ Ֆրանց Ֆրիդրիխ Բրանդտ (Karl Franz F. Brandt, ), առողջապահության ռեյխսկոմիսար, Ադոլֆ Հիտլերի անձնական բժիշկը, ռազմական հանցագործ։ Կրթությամբ՝ բժիշկ-վիրաբույժ, պրոֆեսոր։ Նացիոնալ-սոցիալիստական ​​գերմանական բանվորական կուսակցության անդամ։ Т-4 գործողության պատասխանատուներից։ ՍՍ-ի գրուպպենֆյուրեր և ՍՍ-ի զորքերի գեներալ-լեյտենանտ (1944 թվականի ապրիլի 20-ից), բժշկական ծառայության գեներալ (1943 թվականի մարտի 1-ից)։
Կենսագրություն
Կարլ Բրանդտը ծնվել է 1904 թվականին զինվորական սպայի ընտանիքում։ Կրթությունն ավարտում է Դրեզդենում 1922 թվականին, հետո շարունակում ուսանել Ենայի համալսարանի բժշկական ֆակուլտետը։ Հետագայում կրթությունը շարունակել է Ֆրայբուրգում և Բեռլինում։
1932 թվականի հունվարից Նացիոնալ-սոցիալիստական ​​գերմանական բանվորական կուսակցության անդամ (տոմս № 1 009 617):
1934 թվականի հուլիսի 29-ից ՍՍ-ի անդամ (տոմս № 260 353):
1933 թվականին զբաղվում է Ադոլֆ Հիտլերի համհարզ Վիլհելմ Բրյուկների բուժմամբ։ Դրա շնորհիվ, 1934 թվականին դառնում է ֆյուրերին ուղեկցող բժիշկ։
1934 թվականի մարտի 17-ին ամուսնանում է մյունխենցի լողի չեմպիոն Աննի Ռեբորնի (Anni Rehborn) հետ։ 1939 թվականի սեպտեմբերի 1-ին Հիտլերը նրան Ֆիլիպ Բոուլերի հետ նշանակում է էֆտանազիայի իրականացման պատասխանատու։ Այդ ակցիան կոչվեց Т-4 գործողություն։ Հենց Բրանդտն առաջինը թույլ տվեց սպանել Կնաուեր ազգանունով հաշմանդամ երեխային՝ դրանով իսկ սկիզբ դնելով «Էֆտանազիայի գործողությանը»։ Այս գործողության գլխավոր նպատակն էր ամլացնել, իսկ հետայդու նաև ֆիզիկական բնաջնջման ենթարկել հոգեկան ու մտավոր հաշմանդամություն ունեցող անձանց ։
1940 թվականին Կարլ Բրանդտը անդամակցում է ՍՍ-ի զորքերին։
1942 թվականի հուլիսի 28-ից լիազոր, իսկ 1943 թվականի սեպտեմբերի 5-ից առողջապահության և բժշկական ծառայության գլխավոր լիազոր։
1944 թվականի օգոստոսի 25-ից առողջապահության և բժշկական ծառայության կայսերական կոմիսար սանիտարիայի և հիգիենայի գծով։
Մինչև Հիտլերի մահը Բրանդտը դատապարտվել է այն բանի համար, որ կինն ու երեխաները ամերիկացիներին գաղտնի տվյալներ են տրամադրել։ Հիտլերի հրամանով Բրանդտին դատարան հրավիրեցին և մահապատժի դատապարտեցին պետական դավաժանության մեղադրանքով։ Սակայն Հիմլերի օգնությամբ վերջինս խուսափում է մահապատժից ։ Գերի է ընկել։
Նյուրնբերգյան դատավարություն
Նյուրնբերգյան դատավարության ժամանակ Կարլ Բրանդտը հրաժարվում է փաստաբանի ծառայությունից։ Նրան դատապարտում են ռազմական հանցագործության, մադկության հանդեպ հանցագործության և հանցագործ խմբավորումներին մասնակցելու համար։ Նրա վերջին խոսքերն էին. «Չեմ ամաչում գնալ այդ կառափնարանը։ Դա ընդամենը քաղաքական վրեժ է։ Ես ծառայել եմ հայրենիքին, ինչպես շատերը ինձանից առաջ…»: Կախաղանի օղակը կիսատ է թողնում նրա խոսքը։
Արտաքին հղումներ
Կատեգորիա:Մյունխենի համալսարանի շրջանավարտներ Կատեգորիա:Հանցագործներ Կատեգորիա:Եվգենիկա Կատեգորիա:Ռասիզմ Կատեգորիա:Նացիստական քարոզչություն Կատեգորիա:Էֆթանազիա Կատեգորիա:Հոլոքոստը Գերմանիայում Կատեգորիա:Գերմանացի բժիշկներ Կատեգորիա:Երկրորդ համաշխարհային պատերազմին մասնակցած գերմանացիներ Կատեգորիա:Մահապատժի ենթարկված անձինք Կատեգորիա:Երկրորդ համաշխարհային պատերազմի գերմանացի զինվորականներ Կատեգորիա:Մահապատժի դատապարտվածներ Կատեգորիա:Գերմանացի գեներալներ Կատեգորիա:Գերմանացի ռազմական գործիչներ
Աբխազերեն
Աբխազերեն (аԥсуа бызшәа [apʰswa bɨzʃʷa], аԥсшәа [apʰsʃʷa], აფსუა ბჷზშоა), աբխազների լեզուն, տարածված է Աբխազիայում և Թուրքիայում, ինչպես նաև Մերձավոր Արևելքի այլ երկրներում (Հորդանան, Սիրիա, Իրաք), Ռուսաստանում և Արևմուտքում։ Պետական լեզու է Աբխազիայում։ Ցեղակից է աբազերեն, ադիգերեն (չերքեզերեն) և ուբիխերեն (մահացած լեզու) լեզուներին։ Մտնում է իբերա-կովկասյան ընտանիքի աբխազա-ադըղեական խմբի մեջ։ Աբխազերենն ունի բազմահամադրական կառուցվածք, որը հանդիպում է ստորոգյալի կազմի մեջ և բայական բարդ համակարգ։ Հոլովները քիչ են, առատ են բաղաձայնները։ Գրության ստեղծման փորձեր իրականացվել են 19-րդ դարի 60-ական թվականներից սկսած։ Գիրը 1924 թվականից սկսած լատինական է, 1938 թվականից՝ վրացական, իսկ 1954 թվականից՝ կիրիլիցայի հիման վրա ։
Գերմաներեն
Կատեգորիա:Աբխազերեն Կատեգորիա:Աբխազիա Կատեգորիա:Կցական լեզուներ Կատեգորիա:Կովկասի լեզուներ Կատեգորիա:Աբխազիայի լեզուներ Կատեգորիա:Վրաստանի լեզուներ Կատեգորիա:Թուրքիայի լեզուներ Կատեգորիա:Ռուսաստանի լեզուներ
Միխալե
Միխալե, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Դվինի երկրաշարժ (863)
Դվինի երկրաշարժ (863), երկրաշարժ, որը տեղի է ունեցել 863 թվականի փետրվարի 13-ին Դվին քաղաքում ։
9-րդ դարի ընթացքում Դվինը միակ «մարդաշատ» քաղաքն էր մուսուլմաններով գերակշռություն ունեցող Հայաստանում։ Քաղաքը մաս էր կազմում Աբբասյան խալիֆայության և ուներ բազմազգ բնակչություն ։
Պատմաբան Հովհաննես Դրասխանակերտցին (X դ.) հայտնում է, որ երկրաշարժը ազդել է Դվինի թագավորական նստավայրի վրա։ Նա երկրաշարժը թվագրում է որպես իշխանաց իշխան Աշոտ Բագրատունու մահվանը հաջորդած իրադարձություն Աշոտ Մսակեր Հովհաննեսի պատմածի համաձայն՝ երկրաշարժը մեծ վնաս հասցրեց քաղաքի տներին, պաշտպանական պատերին և պալատներին։ Ստորգետնյա ցնցումները ավերածություններ առաջացրին քաղաքում։ Շատ մարդիկ զոհվեցին առաջնային ցնցումից։ Կենդանի մնացածները փախան քաղաքի շուկաներ և փողոցներ՝ վախենալով, որ իրենց բնակության վայրերը կփլուզվեն։ Եղանակային պայմանների պատճառով երկրաշարժը վերապրածներից շատերը տառապում էին նաև ցրտահարությունից։
Պատմաբան Ստեփանոս Ասողիկը (X-XI դդ.) երկրաշարժը թվագրում է Աշոտ Բագրատունու գահակալության տարիներին։ Ըստ պատմաբանի, երկրաշարժը տեղի է ունեցել Մեծ պահքի շրջանում՝ Փոքր շաբաթ օրը։ Նրա վկայության համաձայն՝ երկրաշարժը շատ մարդկանց կյանք խլեց և քանդեց «շքեղ» տները։ Նա հայտնում է, որ ցնցումները տևել են երեք ամիս ։
Իսկ պատմաբան Մովսես Կաղանկատվացին (10-ից 11-րդ դար) պնդում էր, որ ցնցումները տևել են մի ամբողջ տարի, որին զոհ է գնացել 120,000 մարդ։ Նա իրադարձությունը թվագրում է հայկական տոմարի 318-րդ տարեթվով, որը համապատասխանում է քրիստոսից հետո 869 և 870 թվականներին ։
Փետրվարի 13-ի ամսաթիվը վերցված է գրիգորյան օրացույցի X դարի պատարագային տեքստից։ Նշվում է, որ երկրաշարժը տեղի է ունեցել Դեմետրիոս Սալոնիկցու տոնի ընթացքում։ Բյուզանդական պատարագային օրացույցում Դեմետրիոս Սալոնիկցու տոնը հոկտեմբերի 26-ին է և ոչ թե փետրվարի 13-ին։ Կոստանդնուպոլսում եղել է երկու երկրաշարժ, որոնք թվագրվել են Դեմետրիոս Սալոնիկցու տոնի օրը. մեկը՝ 740 թվականի հոկտեմբերի 26-ին, իսկ մյուսը՝ 989 թվականի հոկտեմբերի 26-ին։ Երկու երկրաշարժերն էլ հիշատակվել են բյուզանդական պատարագի ժամանակ ։
Պատմաբան Թովմա Արծրունին (11-րդ դար) համեմատել է այս երկրաշարժը 893 թվականի Դվինի երկրաշարժի հետ՝ հաղորդելով, որ այն 893 թվականի երկրաշարժից պակաս կործանարար էր։ Նա երկրաշարժը թվագրում է որպես Զաքարիա Ա-ի Ձագեցու կաթողիկոսության շրջանի իրադարձություն, Հայաստանի գերության յոթերորդ տարին։ Դա կհամապատասխանի քրիստոսից հետո 859 և 860 թվականներին ։
Պատմաբան Սամուել Անեցին (12-րդ դար) երկրաշարժը թվագրում է հայկական օրացույցի 312 թվականով ։
Առաջնային աղբյուրներում երկրաշարժը թվագրվում է 861-ից 869 թվականներին։ Ժամանակագրության անորոշությունները կարող են պայմանավորված լինել այդ ժամանակ Հայաստանում օգտագործվող տարբեր ժամանակագրական համակարգերով։ Միջնադարյան պատմաբանները դժվարանում էին որոշել այս երկրաշարժի ստույգ ամսաթիվը ։
Աղբյուրներ
Կատեգորիա:Արմինիա կուսակալություն Կատեգորիա:863
Մաշեզերո (գյուղ, Պրիօնեժսկի շրջան)
Մաշեզերո (Машезеро, Maasjärvi), գյուղ Ռուսաստանի Կարելիայի հանրապետության Պրիօնեժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Պրիօնեժսկի շրջանի բնակավայրեր
Ութենդորֆ
Ութենդորֆ (Huttendorf), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2014 թվականի դրությամբ կազմում է 506 մարդ, բնակչության խտությունը` 115.00 մարդ/կմ²։ Բնակավայրը զբաղեցնում է 4.4 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 26 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 332 աշխատունակ (15-64 տարեկան) բնակիչ, որոնցից ակտիվ էին 239-ը, իսկ ոչ ակտիվները` 93։ Ակտիվության ցուցանիշը կազմում է 72,0 %։ 239 աշխատունակ մարդկանցից աշխատել է 229 անձ (117 տղամարդ և 112 կին)։ Գործազուրկ են եղել 10 անձ (8 տղամարդ և 2 կին)։ 93 անաշխատունակներից 24-ը եղել են աշակերտներ կամ ուսանողներ, 44-ը` թոշակառուներ, իսկ 25-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բյուլենթ Էջևիթ
Կենսագրություն
Բյուլենթը ծնվել է մտավորականների ընտանիքում։ Հայրը եղել է Ստամբուլի համալսարանի պրոֆեսոր, իսկ մայրը Թուրքիայի առաջին կանանցից մեկն էր, ով պրոֆեսիոնալ կերպով զբաղվել է գեղանկարչությամբ։ Աշխատել է որպես թարգմանիչ Թուրքիայում, Մեծ Բրիտանիայում և ԱՄՆ-ում։ Սովորել է Լոնդոնի համալսարանի արևելագիտության և աֆրիկագիտության դպրոցի արվեստի պատմության բաժնում, սակայն այն չի ավարտել։ Դրան զուգընթաց ուսումնասիրել է նաև սանսկրիտ և բենգալերեն, որպեսզի կարդա Ռաբինդրանաթ Թագորի աշխատությունները օրիգինալ լեզվով։
1980 թվականին տեղի ունեցած պետական հեղաշրջումից հետո, նրան արգելվել է զբաղվել քաղաքական գործունեությամբ։ Սակայն որոշ ժամանակ անց արգելքը հանվեց, իսկ 1987—1988 և 1989—2004 թվականներին գլխավորել է Ձախ դեմոկրատական կուսակցությունը, որը հիմնվել էր 1985 թվականին նրա կնոջ Ռահշան Էջևիթի և մի խումբ կողմնակիցների կողմից, ովքեր լքել էին Սոցիալ- դեմոկրատական ազգային կուսակցությունը։
1999—2002 թվականներին Բյուլենթ նորից դարձավ Թուրքիայի վարչապետ։ Նրա կառավարման վերջին տարում կնքվեց համաձայնագիր ԵՄ-ի հետ, ինչպես նաև ձերբակալվեց Քրդական բանվորական կուսակցության պարագլուխ Աբդուլլահ Օջալանը։ Էջևիթին այդ պաշտոնում փոխարինեց Աբդուլա Գյուլը։
Արտաքին հղումներ
Կատեգորիա:Թուրքիայի վարչապետներ Կատեգորիա:20-րդ դարի բանաստեղծներ Կատեգորիա:20-րդ դարի թուրք քաղաքական գործիչներ Կատեգորիա:Անկարայի համալսարանի շրջանավարտներ Կատեգորիա:Ստամբուլի պատգամավորներ Կատեգորիա:Թուրքիայի քաղաքական կուսակցությունների առաջնորդներ Կատեգորիա:Ռոբերտ քոլեջի շրջանավարտներ Կատեգորիա:Քրդական ծագմամբ թուրքեր Կատեգորիա:Թուրքիայի Ժողովրդահանրապետական կուսակցության քաղաքական գործիչներ Կատեգորիա:Թուրքիայի փոխվարչապետներ Կատեգորիա:Թուրք լրագրողներ Կատեգորիա:Թուրքիայի ընդդիմության առաջնորդներ Կատեգորիա:Թուրք գրողներ Կատեգորիա:Թուրք բանաստեղծներ Կատեգորիա:Բոսնիական ծագմամբ թուրքեր Կատեգորիա:Թուրքիայի 21-րդ գումարման մեջլիսի պատգամավորներ Կատեգորիա:Թուրքիայի 20-րդ գումարման մեջլիսի պատգամավորներ Կատեգորիա:Թուրքիայի նախարարներ Կատեգորիա:Թարգմանիչներ Կատեգորիա:Անկարայի պատգամավորներ Կատեգորիա:20-րդ դարի լրագրողներ
Կուլիչկա (գյուղ, Լեբեդինի շրջան)
Կուլիչկա (Куличка), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Կուլիչկա գյուղում բնակվում էր 112 մարդ։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Ալերգիա գետնանուշից
Գետնանուշից ալերգիան- օրգանիզմի ալերգիկ պատասխանն է գետնանուշում պարունակվող նյութերի հանդեպ ։ 1990-ականներին՝ ԱՄՆ-ում և այլ անգլալեզու երկրներում այն դարձել էր սուր սոցիալական խնդիր; մեծաքանակ մարդիկ կարծում էին, որ ունեն ալերգիա գետնանուշից։ Չնայած նրան, որ բժշկական վիճակագրությունը չէր հաստատում ալերգիայի նման մեծաքանակ տարածվածության մասին, ԶԼՄ-ները հատկացրեցին գերուշադրություն այս թեմային և դա բերեց գետնանուշ պարունակող մթերքների արտադրման վիճելի արգելքների՝ բազմաթիվ բժշկական և ուսումնական հաստատություններում ։ Գետնանուշը համարվում է ամենածանրամարս և ալերգեն մթերքներից։ Օրգանիզմի ալերգիկ պատասխանի նշաններից են՝ քոր, ցան, էկզեմա, դեմքի այտուց, փռշտոց, ասթմա, ցավ որովայնում, զարկերակային ճնշման իջեցում, սրտի կանգ, անաֆիլաքսիա։ Գետնանուշային ալերգիան համարվում է սննդային անաֆիլաքսիայի ամենատարածված պատճառը։ Անաֆիլաքսիայի բուժման մեթոդ է համարվում էպինեֆրինի ներարկումը ։
Վիճակագրություն
Համաձայն 1997 թվականի, ԱՄՆ-ում և Մեծ Բրիտանիայում դիտվել են գետնանուշից ալերգիայի մեծաքանակ դեպքեր, հատկապես՝ երեխաների մոտ, ինչը համաճարակաբանների համար բավականին զգոն լինելու պատճառ է, քանի որ գետնանուշային մթերքներն ունեն բավականաչափ մեծ տարածվածություն ։
Ալերգիկ և ինֆեկցիոն հիվանդությունների ազգային ինստիտուտի համաձայն՝ 2008 թվականին Գետնանուշային ալերգիան ԱՄՆ-ում կազմում է 0,6% ։
2001 թվականին տեղի ունեցած 32 մահվան դեպքերի վրա կատարված հետազոտությունը ցույց է տվել,որ առաջին խմբում մահվան 21 դեպքից 14-ի պատճառ է հանդիսացել հենց գետնանուշից ալերգիան (67%), իսկ ընկույզներից ալերգիան՝ 7 դեպքում (33%); երկրորդ խմբում 11 մահվան դեպքից 6-ի (55%) պատճառ է հանդիսացել, ամենայն հավանականությամբ՝ գետնանուշից ալերգիան, իսկ 3 դեպքի (27%) պատճառն էր ընկույզից ալերգիան և 1-ական դեպքի պատճառ՝ կաթը  (9%), և ձուկը (9%)։ Հեղինակը եզրակացնում է, որ գետնանուշը և ընկույզը միասին հանդիսանում են ավելի քան 90% մահացու դեպքերի պատճառ՝ տվյալ հետազոտությունում ։
Պատճառներ
Կան առնվազն 11 գետնանուշային սպիտակուցներ, որոնք համարվում են ալերգեն ։ Նրանք պատկանում են, այսպես կոչված՝ չորս հիմնական սննդային ալերգիայի սուպերընտանիքին. Կուպին (Ara h 1), Պրոլամին (Ara h 2, 6, 7, 9), Պրոֆիլին (Ara h 5), և Բետ վ-1վ կապված սպիտակուցներ (Ara h 8) : Այս գետնանուշային ալերգեններից Ara h 1, Ara h 2 Ara h 3 և Ara h 6-ը համարվում են հիմնական ալերգենները, ինչը նշանակում է, որ նրանք կարող են հրահրել իմուն պատասխան ալերգիկ պոպուլյացիայի ավելին քան 50%- ի մոտ ։ Այս գետնանուշային ալերգեններն առաջացնում են իմուն պատասխան Իմունոգլոբուլին E (IgE)- ի հանդեպ հակամարմինների արտադրմամբ, ինչն էլ ալերգիկ պատասխանի մաս է կազմում. :
Գետնանուշից ալերգիան բնորոշ չէ չզարգացած երկներում ապրող երեխաներին, որտեղ գետնանուշային մթերքներն օգտագործվում են որպես թերսնուցումը լրացնելու պատճառ ։ Համաձայն հիգիենայի վարկածի՝ չզարգացած երկների երեխաների մոտ ալերգիայի հավանականությունը քիչ է, քանի որ նրանք մանկական հասակից օգտագործում են գետնանուշային մթերքներ, ինչն էլ իրենց օրգանիզմում արդեն այդ տարիքից առաջացնում է դիմադրողականություն ։
Ախտաֆիզիոլոգիա
Ալերգիան առաջանում է, քանի որ դենդրիտիկ բջիջները ճանաչում են գետնանուշային ալերգեններին որպես օտար ախտածիններ ։ Նրանք ներկայացնում են հակածինները MHC II դասի ընկալիչներին, և այդ հակածինները ճանաչվում են Т բջիջների բջջային ընկալիչների կողմից։ Ինտերլեյկին-4 (ԻԼ-4,IL-4) ցիտոկինների արտադրումը և կապը նրանց հետ ինդուկցում է իրենց տարբերակմանը CD4+ Th2 բջիջների ։ Th2 բջիջները պրոլիֆերացվում և արտադրում են հակաբորբոքային ցիտոկիններ, ինչպիսիք են՝ ԻԼ-4, ԻԼ-5, ԻԼ-13, որոնք կարող են կապվել չտարբերակված В-բջիջների ընկալիչների, կամ IgM-ի ենթատիպի В բջիջների հետ ։ Ընկալիչ-ցիտոկին կապը բերում է ցիտոկինների տարբերակմանը՝ IgE-ի, որը հետագայում կարող է կապվել FcεRI-ի մաստոցիտների, էոզինոֆիլնեի և բազոֆիլների հետ ։ Սա բերում է վերը նշված բջիջների դեգրանուլյացիայի, որոնք արտազատում են մեծաքանակ, ուժեղ ազդեցություն ունեցող ցիտոկիններ, քեմոկիններ, որոնցով էլ առաջացնում են բորբոքում և ալերգիկ նշանների զարգացում ։
Կանխարգելում
2017-ին «Ալերգիայի և ինֆեկցիոն հիվանդությունների Ամերիկյան ազգային ակադեմիա»-ն հրապարակեց վերանայված ուղեցույցեր՝ ուղղված իջեցնելու կամ կանխարգելելու գետնանուշից առաջացած ալերգիայի ռիսկերը երեխաների մոտ՝ նրանց համար ալերգիայի գնահատման միջոցներ ստեղծելով ,իսկ ծնողների համար ստեղծելով ձեռնարկներ, որտեղ գրանցվում էին բարձր, միջին ու ցածր ռիսկեր ունեցող երեխաների տվյալները  ։ Ուղեցույցերում քննարկվում էին, թե ինչպես պետք է 4-6 ամսեկան երեխաներին սովորեցնել գետնանուշային մթերքներ օգտագործել՝ հետագայում ալերգիայի ռիսկը կանխելու համար։
Բարձր ռիսկի երեխաների համար ուղեցույցը խորհուրդ է տալիս, որպեսզի ալերգոլոգի կողմից կատարվեն թեստեր՝ ալերգիայի առկայությունը պարզելու համար։ Ախտորոշումը հաստատվում է միայն դրական թեստի և անամնեզում առկա գետնանուշի հանդեպ ալերգիա ունենալու դեպքում ։ Չափավոր ռիսկում գտնվող երեխաները, ովքեր ունեն թեթև կամ միջին աստիճանի էկզեմա, չեն անցնում որևէ հետազոտություն կլինիկայում՝ փոխարենը ստանում են գետնանուշ պարունակող մթերքներ, որոնք տրվում են նրանց 6 ամսականից սկսած :
Համաձայն «Ալերգիայի և ինֆեկցիոն հիվանդությունների Ամերիկյան ազգային ակադեմիա»-յի կողմից հովանավորվող Learning Early About Peanut allergy (LEAP)- հետազոտության, պարզվել է, որ վաղ հասակից գետնանուշային մթերքների կիրառումը կարող է լիովին կանխել հետագայում ալերգիայի զարգացումը ողջ կյանքի ընթացքում ։
Ախտորոշում
Ախտորոշումը հաստատվում է միայն դրական թեստի և անամնեզում առկա գետնանուշի հանդեպ ալերգիա ունենալու, ինչպես նաև դրական ախտանիշներ ունենալու դեպքում (քոր, ցան, էկզեմա, դեմքի այտուց, փռշտոց, ասթմա, ցավ որովայնում, զարկերակային ճնշման իջեցում, սրտի կանգ, անաֆիլաքսիա)։
Բուժում
Բուժման նպատակով կարող են նշանակվել հակահիստամինային դեղեր, օրինակ՝ դիֆենհիդրամին։ Երբեմն նշանակվում է պրեդնիզոն՝ առաջին տիպի գերզգայունության ուշ փուլի կանխման համար։
Անաֆիլաքսիայի առկայության և անհետաձգելի օգնություն ցույց տալու անհրաժեշտության դեպքում կատարվում է էպինեֆրինային գրիչներով ներարկում։
2021 թվականի տվյալներով չկա հստակ բուժում, պարզապես պետք է միայն հեռու և զերծ մնալ գետնանուշ պարունակող մթերքների կիրառումից։ Գերուշադրության է արժանի սրճարաններում և ռեստորաններում մատուցվող սնունդը։
Իմունոթերապիան իրենից ներկայացնում է բուժման ձև, որի դեպքում պարբերաբար, փոքր քանակով ալերգեն է ներմուծվում օրգանիզմ՝ դիմադրողականություն առաջացնելու նպատակով։
Աղասար (Թորթումի գավառ)
Աղասար, գյուղ Արևմտյան Հայաստանում, Էրզրումի վիլայեթի Թորթումի գավառակում ։ Գտնվում էր Թորթում գետի ակունքի տարածքում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թորթումի շրջանի համայնքներ
Մյուլք (Հալեպի նահանգ)
Մյուլք, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Բուգրինո (գյուղ, Զապոլյարնի շրջան)
Բուգրինո (Бугрино́), գյուղ Ռուսաստանի Նենեցյան ինքնավար օկրուգի Զապոլյարնի շրջանի կազմում։
Բնակչությունը 2010 թվականին գրանցված տվյալներով կազմում էր 436 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1889 թվականին հիմնադրված բնակավայրեր Կատեգորիա:Ռուսաստանի Նենեցյան ինքնավար օկրուգի Զապոլյարնի շրջանի բնակավայրեր
(3209) Բուխվալդ
(3209) Բուխվալդ (Buchwald), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 24-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,192235 ա. մ., առավելագույնը մոտենում է 2,0751 ա. մ. հեռավորության վրա և հեռանում 2,3094 ա. մ. ։ Արեգակի շուրջ մեկ ամբողջական պտույտ է կատարում 1185,58 երկրային օրվա ընթացքում, իր ուղեծրով շարժվելով միջինում 0,30365 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,23° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մոլուքյան կղզիներ
Մոլուքյան կղզիներ (Moluccas, Maluku), Մալայան կղզեխմբի արևելյան մասը Ինդոնեզիայում։ Տարածությունը 83,7 հզ․ կմ2 է, բնակչությունը՝ մոտ 1 միլիոն (1971)։ Զգվում են հյուսիսից հարավ 1300 կմ։ Խոշոր կղզիներն են՝ Հալմահերա, Սերամ, Բուրու։ Ունեն լեռնային մակերևույթ, բազմաթիվ հրաբուխներ (10-ը գործող)։ Առավելագույն բարձրությունը 3019 մ է (Բինայա լեռ, Սերամ կղզում)։ Հաճախակի են երկրաշարժերը։ Կան անագի, ոսկու, նավթի հանքավայրեր։ Կլիման հասարակածային է։
Կատեգորիա:Կղզեխմբեր այբբենական կարգով Կատեգորիա:Ինդոնեզիայի կղզիներ
Դին Ցզե
Դին Ցզե, չինացի ֆուտբոլիստ, խաղում է կիսապաշտպանի դիրքում։ 2005 թվականից հանդես է գալիս «Լյաոնին ՖԱի» կազմում։
Արտաքին հղումներ
Կատեգորիա:Չինացի ֆուտբոլիստներ Կատեգորիա:Ֆուտբոլի կիսապաշտպաններ
Մաշինո (գյուղ, Գագարինսկի շրջան)
Մաշինո (Машино), գյուղ Ռուսաստանի Սմոլենսկի մարզի Գագարինսկի շրջանի կազմում։
Աստերոիդների ցանկ (143701-143800)
Աստերոիդների ցանկ (143601-143700) * Աստերոիդների ցանկ * Աստերոիդների ցանկ (143801-143900)
|}
Նովոպավլովկա (գյուղ, Իզյումի շրջան)
2001 թվականի տվյալներով Նովոպավլովկա գյուղում բնակվում էր 117 մարդ։ Բնակավայրը զբաղեցնում է 0,283 կմ² տարածք։ Բնակչության խտությունը կազմում էր 413,43 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր
Լուիս Տեխադա
Լուիս Կառլոս Տեխադա Հանսել (Luis Carlos Tejada Hansell, ), պանամացի ֆուտբոլիստ, «Սպորտ Բոյս» ակումբի և Պանամայի ազգային հավաքականի հարձակվող։
Ակումբային կարիերա
Տեխադան «Տաուրո» ակումբի ֆուտբոլային ակադեմիայի սան է։ 2001 թվականին նա կատարել է իր նորամուտը ակումբի կազմում և միանգամից դարձել է թիմի հիմնական կազմի հարձակվող։ Հաջորդ մրցաշրջանում Տեխադան տեղափոխվել է «Պլասա Ամադոր» ակումբ, որի կազմում անցկացրած 27 խաղերի ընթացքում խփել է 14 գոլ։ 2003 թվականին տեղափոխվել է Կոլումբիա, որտեղ պայմանագիր է կնքել «Դեպորտես Տոլիմա» ակումբի հետ, սակայն չի կարողացել ամրապնդել իր տեղը թիմի կազմում։ Հաջորդ մրցաշրջանում նա հանդես է եկել «Էնվիգադո» ակումբի կազմում, որի կազմում պարբերաբար գոլ է խփել։
2005 թվականի ամռանը ԿՈՆԿԱԿԱՖի ոսկե գավաթի խաղարկության ժամանակ լավ հանդես գալու շնորհիվ Տեխադան եռամյա պայմանագիր է կնքել Արաբական Միացյալ Էմիրությունների «Ալ Այն» ակումբի հետ։ Սակայն նոր ակումբի կազմում նա չի ցուցաբերել այն արդյունավետությունը, ինչի պատճառով ԱՖԿ Չեմպիոնների լիգայի ավարտից հետո վերադարձել է հայրենիք։
Պանամայում նա պայմանագիր է կնքել իր նախկին ակումբի՝ «Պլասա Ամադորի» հետ։ Չնայած այդ ակումբում Տեխադանն պարբերաբար գոլեր է խփել, երկրպագուները նրան կոչել են «հաստլիկ» մականունով, որովհետև չի կարողացել հասնել արդյունավետ որակների։ 2006 թվականի ամռանը նա վերադարձել է Կոլումբիա, որտեղ պայմանագիր է կնքել «Օնսե Կալդաս» ակումբի հետ։ Նոր թիմում անցկացրած երեք հանդիպումից հետո նա հեռացվել է թիմից կարգապահական խնդիրների պատճառով։
2006 թվականի դեկտեմբերի 12-ին Տեխադան պայմանագիր է կնքել ամերիկյան «Ռեալ Սոլթ Լեյք» ակումբի հետ։ 2007 թվականին MLS-ում Լուիսը հինգ խաղում խաղադաշտում անցկացրել է ընդամենը մի քանի րոպե, ինչից հետո գլխավոր մարզիչ Ջեյսոն Քրայսը հայտարարել է, որ այլևս նրա կարիքը չունի ։ Տեխադան վերադարձել է հայրենիք՝ «Տաուրո» ակումբ։ Ակումբում նա անցկացրել է քիչ ժամանակ և շուտով պայմանագիր է կնքել Կալիի «Ամերիկա» ակումբի հետ, սակայն «Տաուրո» ակումբի կազմում Լուիսը հասցրել է 4 խաղերում խփել 4 գոլ։ Նոր ակումբի կազմում Տեխադան առաջին մրցաշրջանում ընդամենը երեք գոլ է խփել, բայց հաջորդ մրցաշրջանում դարձել է թիմի հիմնական խաղացող և 12 գոլով դարձել նրա լավագույն ռմբարկու։ «Ամերիկա» ակումբի հետ Լուիսը հասել է առաջնության եզրափակիչ, որտեղ նրա ակումբը զիջել է «Բոյակա Չիկոյին»։  Առաջնության ավարտից հետո շատ ակումբներ հետաքրքրություն են ցուցաբերել հարձակվողի նկատմամբ, որոնց թվում էր նաև արգենտինական «Ռիվեր Փլեյթը>» ։ 2008 թվականի ձմռանը Տեխադան տեղափոխվել է «Միլոնարիոս» ակումբի կազմ։ 2009 թվականի փետրվարի 8-ին  «Խունիոր» ակումբի դեմ խաղում նա կատարել է իր նորամուտը նոր ակումբի կազմում ։ Մարտի 22-ին  «Սանտա Ֆե» ակումբի դեմ խաղում նա խփել է իր առաջին գոլը նոր ակումբի կազմում ։
«Միլոնարիոսի» կազմում իր անհաջող ելույթներից հետո Տեխադան տեղափոխվել է պերուական «Խուան Աուրիչ» ակումբի կազմի։ 2010 թվականի փետրվարի 15-ին «Մելգարի» ակումբի դեմ խաղում նա կատարել է իր նորամուտը Պերուի առաջնությունում ։ Ապրիլի 4-ին «Ունիվերսիդադ Սեսար Վալիեխո» ակումբի դեմ խաղում Տեխադան խփել է իր առաջին գոլը նոր ակումբի կազմում ։ 2011 թվականին Տեխադան հաղթել է Պերուի առաջնությունում և դարձել նրա լավագույն ռմբարկուն։
2012 թվականի ամռանը Տեխադան տեղափոխվել է մեքսիկական «Տոլուկա» ակումբ։ Սեպտեմբերի 24-ին «Ատլանտե» ակումբի դեմ խաղում նա կատարել է իր նորամուտը Մեքսիկայի Պրիմերայում։ Այս խաղում նա խփել է իր առաջին գոլը և օգնել թիմին հաղթել։
2013 թվականի մարտի 7-ին Լիբերտադորեսի գավաթի խաղարկության՝ «Բարսելոնա Գուայակիլ» ակումբի դեմ խաղում Տեխադան խփել է գոլ, որով օգնել է իր թիմին խաղն ավարտել ոչ-ոքի ։.
Միջազգային կարիերա
Պանամայի ազգային հավաքականի կազմում Տեխադան իր նորամուտը կատարել է 2001 թվականին։  2003 թվականի փետրվարի 27-ին Կուբայի ազգային հավաքականի դեմ ընկերական խաղում նա խփել է իր առաջին գոլը հօգուտ ազգային հավաքականի։
2005 թվականին Տեխադան ընդգրկվել է հավաքականի հայտացուցակում՝ մասնակցելու ԿՈՆԿԱԿԱՖի ոսկե գավաթի խաղարկությանը։ Մասնակցել է մրցաշարի բոլոր խաղերին և խփել երկու գոլ՝ աչքի ընկնելով Տրինիդադ և Տոբագոյի ու Կոլումբիայի ազգային հավաքականների դեմ խաղերում։ Մրցաշարի արդյունքում Լուիսը ճանաչվել է նրա ամենաարժեքաոր ֆուտբոլիստը։ 2009 թվականին նորից մասնակցել է ԿՈՆԿԱԿԱՖի ոսկե գավաթի խաղարկությանը։ Նա մասնակցել է մրցաշրջանի բոլոր խաղերին և երկու անգամ աչքի է ընկել Նիկարագուայի ազգային հավաքականի դեմ խաղում, իսկ 1/4 եզրափակչի՝ ԱՄՆ-ի ազգային հավաքականի դեմ խաղում հեռացվել է խաղադաշտից։
2011 թվականին Տեխադան երրորդ անգամ է մասնակցել ԿՈՆԿԱԿԱՖ-ի ոսկե գավաթի խաղարկությանը։ Նա օգնել է իր թիմին գրավել առաջին տեղը խմբում՝ հեղինակելով երկու գոլ Կանադայի և Գվադելուպայի ազգային հավաքականների դեմ խաղերում։ 1/4 եզրափակչի՝ Հոնդուրասի ֆուտբոլի ազգային հավաքականի դեմ խաղում Տեխադայի խփած գոլի շնորհիվ խաղի արդյունքը որոշվել է տասնմեկ մետրանոց հարվածաշարով, և նրանք հաղթել են։
2015 թվականին Տեխադան դարձել է ԿՈՆԿԱԿԱՖի ոսկե գավաթի խաղարկության բրոնզե մեդալակիր։ Մրցաշարի ընթացքում նա մասնակցել է Հայիտյի, Հոնդուրասի , Տրինիդադ և Տոբագո , Մեքսիկայի և ԱՄՆ-ի ազգային հավաքականների դեմ խաղերին։ Տրինիդադ և Տոբագոյի հավաքականի դեմ խաղում նա գոլ է խփել։
2016 թվականին Տեխեդան հայտագրվել է իր հավաքականի կազմում՝ մասնակցելու Ամերիկայի գավաթի խաղարկությանը, որն անցկացվել է ԱՄՆ-ում։ Մրցաշարի ընթացքում նա մասնակցել է Չիլիի, Բոլիվիայի և Արգենտինայի ազգային հավաքականների դեմ խաղերին։
2018 թվականին Տեխադան ընգրկվել է Պանամայի հավաքականի հայտացուցակում՝ մասնակցելու աշխարհի առաջնությանը, որը անցկացվել է Ռուսաստանում։ Մրցաշարի ընթացքում նա մասնակցել է Բեգիայի և Թունիսի ազգային հավաքականների դեմ խաղերին։
Ձեռքբերումներ
Թիմային
«Խուան Աուրիչ»
Միջազգային
Պանամա
Անհատական
Արտաքին հղումներ
Կատեգորիա:Պանամացի ֆուտբոլիստներ Կատեգորիա:Պանամայի հավաքականի ֆուտբոլիստներ Կատեգորիա:Դեպորտես Տոլիմայի ֆուտբոլիստներ Կատեգորիա:Էնվիգադոյի ֆուտբոլիստներ Կատեգորիա:Ամերիկա Կալիի ֆուտբոլիստներ Կատեգորիա:Օնսե Կալդասի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի հարձակվողներ
Պիեռ Լուի դը Մոպերտյուի
Պիեռ Լուի Մորո դը Մոպերտյուի (Pierre-Louis Moreau de Maupertuis, ), ֆրանսիացի ֆիզիկոս, փիլիսոփա։
1723 թվականից՝ ֆրանս․ ԳԱ, 1743 թվականից՝ ֆրանսիական ակադեմիայի անդամ։ Գլխավորել է Պրուսական ԳԱ (1746-1753 թթ.)։ 1736-1737 թվականներին Մոպերտյուի ղեկավարած «Լապլանդյան» արշավախումբը միջօրեականային չափումների հիման վրա պարզել է, որ Երկիրը բևեռներում սեղմված գունդ է։ Մոպերտյուի, ղեկավարվելով մետաֆիզիկական դատողություններով, ձևակերպել է (1740) փոքրագույն գործողության սկզբունքը, այն համարել համապարփակ մեխանիկական օրենք, որից կարելի է դուրս բերել շարժման բոլոր օրենքները։ Ըստ Մոպերտյուի, այդ սկզբունքը աստծու գոյության ամենահամոզիչ ապացույցն է։ Մոպերտյուի փիլիսոփայական հայացքները անհետևողական են, միջանկյալ դիրք է գրավել դեիզմի և թեիզմի միջև, քրիստոնեության նկատմամբ ցուցաբերել հաշտվողական վերաբերմունք։ Առանձին հարցերում մոտենում է XVIII դարի ֆրանսիական մատերիալիզմին, քննադատել է Լայբնիցի իդեալիստական մոնադավանությունը, ընդունել Լոկի սենսուալիզմը։
Ծանոթագրություններ
Կատեգորիա:Ֆրանսիացի ֆիզիկոսներ Կատեգորիա:Ֆրանսիացի փիլիսոփաներ Կատեգորիա:Ֆրանսիացի աստղագետներ Կատեգորիա:Ֆրանսիացի կենսաբաններ Կատեգորիա:Ֆիզիկոսներ այբբենական կարգով Կատեգորիա:Մաթեմատիկոսներ այբբենական կարգով Կատեգորիա:Ֆրանսիայի գիտությունների ակադեմիայի անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Լոնդոնի թագավորական միության արտասահմանյան անդամներ Կատեգորիա:Ֆրանսիական ակադեմիայի անդամներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ Կատեգորիա:Արվեստի և գիտության ոլորտում ունեցած վաստակի շքանշանակիրներ Կատեգորիա:Ռուսաստանի գիտությունների ակադեմիայի անդամներ Կատեգորիա:Ֆրանսիացի գիտնականներ Կատեգորիա:Ֆրանսիացի մաթեմատիկոսներ Կատեգորիա:Ֆրանսիացի ճանապարհորդներ Կատեգորիա:Ֆրանսիացի գրողներ Կատեգորիա:Ֆրանսալեզու գրողներ Կատեգորիա:Ֆրանսիացի ռազմական գործիչներ
Ներգաղթ ԱՄՆ
Ներգաղթ ԱՄՆ, աշխարհի երկրներից (նահանգներից) բնակչության մուտքը (ներգաղթ) ժամանակակից Ամերիկայի Միացյալ Նահանգների տարածք՝ ժամանակավոր կամ մշտական բնակության համար։
Ներգաղթ ԱՄՆ (Միացյալ Նահանգներ) եղել և մնում է բնակչության աճի և մշակութային փոփոխության հիմնական աղբյուրը ԱՄՆ պատմության մեծ մասի ընթացքում։ Ներգաղթի տնտեսական, սոցիալական և քաղաքական ասպեկտները հակասություններ են առաջացրել ազգային պատկանելության, տնտեսական օգուտների, ոչ ներգաղթյալների համար աշխատատեղերի, բնակավայրերի, սոցիալական շարժունակության, հանցագործության և քվեարկության վարքագծի վրա ազդեցության վերաբերյալ։ 1965 թվականին ներգաղթային քաղաքականության ազատականացումից հետո ԱՄՆ-ում բնակվող առաջին սերնդի ներգաղթյալների թիվը քառապատկվեց ․1970 թվականի 9,6 միլիոնից 2007 թվականին հասնելով մոտ 38 միլիոնի ։ 2008 թվականին ԱՄՆ քաղաքացիների բնականացում է անցել է 1,046,539 մարդ։ 2000-2010 թվականներին ԱՄՆ է եկել մոտ 14 միլիոն ներգաղթյալ ։ 2006 թվականին Միացյալ Նահանգները որպես մշտական ​​բնակիչ ընդունեց ավելի շատ օրինական ներգաղթյալների, քան աշխարհի բոլոր մյուս երկրները միասին վերցրած ։
Եթե XIX դարի վերջին ներգաղթյալների 84,9%-ը Եվրոպայից էր, ապա 1990-ին նրանց մասնաբաժինը նվազել էր մինչև 22%, իսկ Ասիայից և Լատինական Ամերիկայից ներգաղթյալների տեսակարար կշիռը 2,5%-ից աճել էր մինչև 67,7% ։
Ներկայումս այս երկիր ներգաղթի առաջատար երկրներն են Մեքսիկան, Հնդկաստանը և Ֆիլիպինները։ Չինաստանից միգրանտների մասնաբաժինը նույնպես արագորեն աճում է ։
Թեև տարբեր մշակույթներից նոր բնակիչների ներհոսքը որոշակի խնդիրներ է առաջացնում, ԱՄՆ նախագահ Բիլ Քլինթոնը 1998 թվականին ասել է. «Միացյալ Նահանգները միշտ եղել է իր ներգաղթյալների լարվածության տակ... Ամերիկան ​​անընդհատ ուժ և ոգի է ստանում ներգաղթյալների ալիքից հետո»։ Ընտանեկան վերամիավորումը տարեկան կազմում է ԱՄՆ օրինական ներգաղթի մոտավորապես 2/3-ը ։
Ավելի հաճախակի են դարձել գրին քարտերի, այնուհետև ԱՄՆ քաղաքացիության և տարբեր վիզաների միջոցով ստանալու դեպքերը։ 2000-ականներին տրամադրվել է մոտ 33 մլն գրին քարտ ։ Օրինակ, L-1 վիզան, որն ամենաարագ ճանապարհն է գրին քարտ ստանալու համար, այդ վիզաներից մեկն է ։ L-1 օտարերկրյա Fisse ընկերությունների հիմնադիրներն ու մենեջերները ցանկանում են իրենց բիզնեսի մասնաճյուղը բացել ԱՄՆ-ում։ Ընկերության մասնաճյուղը ԱՄՆ-ում մեկ տարի աշխատելուց հետո հիմնադիրներն ու ղեկավարները և նրանց ընտանիքները ստանում են մշտական ​​բնակություն։ Նախկինում դա կարող էին թույլ տալ միայն խոշոր ընկերությունները, սակայն վերջին տարիներին Ամերիկան ​​սկսել է ողջունել միջին և փոքր բիզնեսներին, ընդ որում 2010 թվականից ի վեր այս վիզայի մերժման տոկոսը կազմում է ընդամենը մոտ 18% ։
2015 թվականին «SelectUSA» գագաթնաժողովում ԱՄՆ նախագահ Բարաք Օբաման հայտարարեց L-1 վիզաների ստացման ընթացակարգի հետագա պարզեցման մասին ։ Սա նշանակում է, որ այժմ L-1 վիզա ստանալն ավելի հեշտ է, քան նախկինում։ Այս նախաձեռնությունը կարող է մեծացնել ներգաղթի հոսքը դեպի ԱՄՆ ։
Պատմություն
Ամերիկյան ներգաղթի պատմությունը կարելի է բաժանել չորս դարաշրջանի՝ գաղութային շրջան, XIX դարի կեսերին, XX դարի սկզբին և 1965 թվականից հետո։ Յուրաքանչյուր դարաշրջան Միացյալ Նահանգների բնակչության կառուցվածք է բերել տարբեր ազգային խմբերի, ռասաների և էթնիկ խմբերի։ ԱՄՆ ներգաղթի օրենքը նաև գիտեր ազատականացման ժամանակաշրջանները, երբ համեմատաբար հեշտ էր մուտք գործել նահանգներ և քաղաքացիություն ստանալ, այնպես էլ խստացման ժամանակաշրջանները, երբ քաղաքացիությունը դժվար էր։ 19-րդ դարի կեսերին ներհոսքը հիմնականում Հյուսիսային Եվրոպայից էր, 20-րդ դարի սկզբին հիմնականում Հարավային և Արևելյան Եվրոպայից, 1965 թվականից հետո՝ հիմնականում Լատինական Ամերիկայից և Ասիայից։